আওয়ামী লীগের সাধারণ সম্পাদক, সড়ক পরিবহন ও সেতু মন্ত্রী ওবায়দুল কাদের এমপি বিএনপিকে ‘ভুয়া’ দল ও বিএনপি মহাসচিবকে ‘ভুয়া’ নেতা হিসাবে আখ্যায়িত করেছেন। আন্দোলন নিয়ে বিএনপির ব্যর্থতার দিকে ইঙ্গিত করে তিনি বলেন, মানুষ বাঁচে কয় বছর? দেখতে দেখতে গেল ১০ বছর, আন্দোলন হবে কোন বছর? ১০ বছরে হয়নি, এক মাসে হবে? তিনি বলেন, ‘রোজার ঈদ, কোরবানির ঈদ, তারপর আবার রোজার ঈদ– ১০ বছরে ২০ টা ঈদ চলে গেছে। নির্বাচনের বাকি তিন মাস। এখন কি আর আন্দোলন হবে? মানুষ এখন ইলেকশনের নীড়ে। এখন কেউ আন্দোলন চায় না।’